1 Mu ntendekelo mwajinga Mambo,+ ne oo Mambo ajinga na Lesa+ kabiji ao Mambo ajinga lesa.+2 Uno wajinga na Lesa mu ntendekelo.3 Bintu byonse byalengelwe kupichila mwi aye,+ kabiji kafwako kintu nangwa kimo kyalengelwe kwa kubula aye ne.Kintu kyaiya kwikalako4 kupichila mwi aye ke bumi, ne abwa bumi bwajinga kyeya kya bantu.+5 Kabiji kino kyeya kibena kusamina mu mfishi,+ bino mfishi kechi ikishinda ne.6 Kwaishile muntu ye batumine kwikala wa kwimenako Lesa; jizhina janji wajinga Yoano.+7 Uno muntu waishile kwikala kamonyi, pa kuba’mba ashimune pa mambo a kyeya+ amba bantu bonse betabile kupichila mwi aye.8 Aye kechi ye wajinga kyeya ne,+ bino waishile na kushimuna pa mambo a kyeya.9 Kyeya kya kine kisamina muntu yense, kyajinga pepi kwiya pano pa ntanda.+10 Wajinga pano pa ntanda,+ ne pano pa ntanda palengelwe kupichila mwi aye,+ bino ba pano pa ntanda kechi bamuyukile ne.11 Waishile mu muzhi wanji, bino bantu banji kechi bamutambwijile ne.12 Nangwa byonkabyo, bonse bamutambwijile wibapele luusa lwa kwikala baana ba Lesa,+ mambo baitabijile mu jizhina janji.+13 Kabiji bano kechi basemekelwe ku mubiji ne mashi ne, kabiji kechi basemekelwe na mambo a kukeba kwa bansemi ba balume ne, bino basemekelwe kwi Lesa.+14 Byonkabyo, Mambo aikele ke muntu+ ne kwikala ne atweba, kabiji twamwene ne lukumo lwanji, lukumo lutambulatu mwana yenkawa umo+ kufuma kwi shanji; kabiji wayujile bibusa* bya Lesa ne bukine.15 (Yoano washimwine pe aye, ne kubijika’mba: “Uno ye yewa ye naambilepo namba, ‘Awa ubena kundondela watangilako kala kulutwe yami, mambo wajingako amiwa saka nkyangye kwikalako.’”)+16 Mambo atweba bonse witubijile lusa lukatampe lwavula.17 Na mambo a kuba Mizhilo yapainwe kupichila mwi Mosesa,+ luno lusa lukatampe+ ne bukine byaishile kupichila mwi Yesu Kilishitu.+18 Kafwako muntu wamonapo kala Lesa ne;+ kanatu yenkawa mwana umotu+ uji nobe Lesa waikala kwipi* na Shanji,+ ye wamulumbulula.+19 Abino byo byashimwine Yoano kimye Bayudea kyo batumine bañanga ne bena Levi kufuma ku Yelusalema na kumushikisha’mba: “Nanchi yobe ñanyi?”+20 Aye waswile kwibakumbula kechi wakaine ne, waambile’mba: “Kechi yami Kilishitu ne.”21 Abo bamushikishe’mba: “Nanchi wi ñanyi? Nanchi yobe Elaija nyi?”+ Aye waambile’mba: “Kechi yami iye ne.” “Nanchi yobe ngauzhi nyi?”+ Aye wakumbwile’mba: “Ine!”22 Onkao mambo, abo bamushikishe’mba: “Nanchi yobe ñanyi? Tubuule pa kuba’mba tuye na kwibabuula aba baji kwitutuma. Nanchi witela obe mwine amba wi ñanyi?”23 Aye wakumbwile’mba: “Amiwa yami jiwi ja yewa ubena kubijika mungye amba, ‘Ololai jishinda ja Yehoba,’*+ byonka byaambile ngauzhi Isaya.”+24 Bano bo batumine bafumine ku Bafaliseo.25 Onkao mambo, abo bamushikishe’mba: “Pano mambo ka o ubatizhizha umvwe kechi wi Kilishitu nangwa Elaija nangwa Ngauzhi ne?”26 Yoano wibakumbwile’mba: “Amiwa mbatizha mu mema. Mukachi kenu mwaimana muntu ye mwabula kuyuka,27 yenka ubena kundondela kabiji kechi nakonsha kukasulula ntambo ya pa nkwabilo yanji ne.”+28 Bino bintu byamwekejile ku Betani bushiya bwa Yodano, Yoano ko abatizhenga.+29 Juba jalondejilepo, wamwene Yesu saka eya ko aji, ne kwamba’mba: “Talai, Mwana Mukooko+ wa Lesa ufumyapo bundengamambo+ bwa ba pano pa ntanda!+30 Uno ye yewa ye naambilepo namba: ‘Awa ubena kundondela watangilako kala kulutwe yami, mambo aye wajinga mutanshi amiwa saka nkyangye kwikalako.’+31 Ne amiwa kechi namuyukile ne, bino ene mambo o naishijile na kubatizha mu mema ajinga a kuba’mba, aye asoloke ku bena Isalela.”+32 Kabiji Yoano washimwine’mba: “Namwene mupashi saka ekila nobe nkunda kufuma mwiulu, kabiji waikele pe aye.+33 Ne amiwa kechi namuyukile ne, bino Awa yenka wantumine na kubatizha mu mema, wañambijile’mba: ‘Yenka ye ukamona saka bamwikijila ku mupashi ne kwikala pe aye,+ uno ye ukabatizhanga na mupashi wazhila.’+34 Ne amiwa namumwene, kabiji nashimwine ne kushimuna namba uno ye Mwana Lesa.”+35 Kabiji juba jalondejilepo Yoano waimene na baana banji ba bwanga babiji,36 byo amwene Yesu saka apita, waambile’mba: “Talai, Mwana Mukooko+ wa Lesa!”37 Kabiji baana ba bwanga babiji byo baumvwine waamba bino, bamulondejile Yesu.38 Yesu byo aalulukile wamwene saka bamulondela ne kwibashikisha’mba: “Nanchi mubena kukeba ka?” Ne abo bamushikishe’mba: “Labi, (kulumbulula’mba, “Mufunjishi”) mwikala kwepi?”39 Aye wibakumbwile’mba: “Twayai mukamone ko ngikala.” Byonkabyo, bayile na kumona ko aikelenga, kabiji baikele nanji joja juba; kyajinga nobe pa jiola* ja bujikumi.40 Kabiji Andeleo+ bankasa ne kolo na Shimona Petelo, wajinga pa boba babiji baumvwine Yoano byo aambile ne kulondela Yesu.41 Patanshi wataaine Shimona mulongo wanji ne kumwambila’mba: “Twataana Mesiasa”+ (kulumbulula’mba, “Kilishitu”),42 kabiji wamutwajile kwi Yesu. Yesu byo amutajile, wamwambijile’mba: “Obewa yobe Shimona+ mwana wa kwa Yoano; usakutelwanga’mba Kefasa” (jatuntululwa’mba, “Petelo”).+43 Juba jalondejilepo wakebele kuya ku Ngalilea. Kepo Yesu ataaine Filipa+ ne kumwambila’mba: “Ndondelenga.”44 Filipa wafumine ku Beteseda, mu muzhi mwaikalanga Andeleo ne Petelo.45 Filipa wataaine Natanela+ ne kumwambila’mba: “Twataana yewa ye baambilepo kwi Mosesa mu Mizhilo ne mu byanembele Bangauzhi amba: Yesu, mwana wa kwa Yosefwa,+ wa ku Nazala.”46 Bino Natanela wamushikishe’mba: “Nanchi mu Nazala mwakonsha kufuma muntu wawama nyi?” Filipa wamukumbwile’mba: “Twaya, ukamone.”47 Yesu wamumwene Natanela saka eya ko aji ne kwamba pe aye amba: “Talai, mwina Isalela wa kine wabula bujimbijimbi.”+48 Natanela wamushikishe’mba: “Mwangyuka byepi?” Yesu wamukumbwile’mba: “Filipa saka akyangye kukwita, byo wakijinga munshi ya kichi kya mukuyu, naji kukumona.”49 Natanela waambile’mba: “Labi, anweba mwi Mwana Lesa, mwi Mfumu wa bena Isalela.”+50 Yesu wamushikishe’mba: “Nanchi wangitabila na mambo a kukubuula’mba naji kukumona munshi ya kichi kya mukuyu nyi? Ukamona bintu byakila pa bino.”51 Wamwambijile jibiji amba: “Kinetu nemwambila namba, mukamona jiulu saka jashinkuka ne bamalaika ba Lesa saka bakanjila ne kwikila ku Mwana muntu.”+
bem_Latn